PC.no-guiden - Oppgradering - Hovedkort
Guide til oppgradering
Hvordan kan jeg se hvilket hovedkort jeg har?
Hvordan vet jeg om det lønner seg å oppgradere hovedkortet?
Hva bør jeg oppgradere til?
Hvordan oppgradere hovedkortet?
Å oppgradere hovedkortet kan være mye styr. Det er den delen i PC-en som er mest problematisk å oppgradere. Noen ganger er det enkelt, andre ganger kan du støte på problemer. Det er nødvendig å gjøre grundig forarbeid. Du må forsikre deg om at du kjøper riktig type nytt hovedkort.
Noe av det mest problematiske er bussen. Det finnes flere ulike typer busser. Skifter du til en annen buss, er det ikke sikkert den er kompatibel med de andre kortene.
Du må også forsikre deg om at det nye hovedkortet får plass i maskinen og at det har plass til alle utvidelseskortene.
Når du bytter hovedkort, må du herje en del. Alle utvidelseskortene må demonteres. Mikroprosessoren må demonteres, med mindre du oppgraderer denne med det samme. Minnebrikkene må tas ut. Alle kablene til hovedkortet må tas ut. Disse bør du merke, gjerne med lapper som du fester til kablene slik at du vet hvor på hovedkortet de hører til.
Brukermanualen til det nye hovedkortet bør du lese grundig. Det vil gi deg retningslinjer om hvordan det skal monteres.
Etter installasjonen bør du teste alle enheter i maskinen. Diskettstasjonen, CD-rom, lyd etc. I virkeligheten sjekker du da at alle utvidelseskortene fungerer sammen med det nye hovedkortet, og at kablene er riktig satt på.